laion/Wikipedia-Exotic huggingface dataset:
Regime Fechado

Regime Fechado (באנגלית: Closed Regime, ובעברית: משטר סגור) הוא סינגל שהוקלט על ידי הצמד הברזילאי סימונה & סימריה. הסינגל יצא לאור ב-17 ביולי 2017, תחת חסותה של חברת התקליטים יוניברסל מיוזיק גרופ, כסינגל השלישי מתוך אלבום ההופעה השלישי שלהן Live. השיר זכה להצלחה ויראלית גדולה, וביומו הראשון ביוטיוב צבר הווידאו קליפ למעלה מ-3 מיליון צפיות. בשיאו הצליח השיר להגיע אל המקום ה-1 במצעד הסינגלים הרשמי של ברזיל, ובכך עקף הצמד את שירן הקודם "Loka", שהגיע אל המקום ה-6. בשל הצלחתו הרבה של השיר בברזיל, בספטמבר 2017, הוענק לו תואר של פלטינה כפולה. את השיר כתבו סימונה וסימריה. הצמד הודיע כי השיר עתיד לצאת כסינגל השלישי והאחרון מתוך אלבום ההופעה השלישי שלהן, Live. מילות השיר מדברות על בגידה, וקבלת החלטות. הווידאו קליפ הנלווה שיצא לשיר הועלה לערוץ ה-Vevo שלהן רק לאחר חודש מצאתו המקורית, ב-9 באוגוסט 2017. הסגנון שעליו מדבר הקליפ הוא על המערב הפרוע. הקליפ צולם בתוך מסבאה אשר מציגה את הצמד כשהן שרות לקהל הרחב שנוכח שם באותו הזמן. לאחר ההתחלה הרגועה השוררת במסבאה, נוצרות אי הבנות שגורמות לבוקר ולשריפים לירות אחד בשני וללכת מכות. לבסוף, סימונה וסימריה מחזיקות בשני אקדחים ומתחילות לירות לעבר בוקר שבורח בריצה מחוץ למסבאה. לאור תשומת הלב שהופנתה אל הצמד לאחר להיטן הראשון "Loka", הקליפ נצפה ביומו הראשון ביוטיוב בכלמעלה מ-3 מיליון צפיות, ונכון למרץ 2020, מונה הצפיות שלו עומד על כ-170 מיליון צפיות, ובנוסף לכך, מונה הצפיות של הופעת השיר אשר הועלתה ליוטיוב גם כן, עומד על כ-125 מיליון צפיות. השיר הצליח להיכנס למצעד הברזילאי הרשמי בלבד, שם הצליח להגיע למקום ה-1. מידע על השיר "Regime Fechado" באתר AllMusic סרטון השיר Regime Fechado באתר יוטיוב YouTube Stats of Simone & Simaria - Regime Fechado, kworb.net flomenindex, asdfg-menezes.org Directory listing for ia601603.us.archive.org, ia601603.us.archive.org (באנגלית) "CERTIFICADOS - Pro-Música Brasil". Pro-Música Brasil (בפורטוגזית). נבדק ב-2017-09-15. Simone e Simaria - Regime Fechado, Vagalume (בפורטוגזית) SimoneSimariaVEVO (2017-08-09), Simone & Simaria - Regime Fechado, נבדק ב-2017-09-13 SimoneSimariaVEVO (2016-10-19), Simone & Simaria - Regime Fechado (Ao Vivo), נבדק ב-2018-06-30 Brazil Hot 100 Airplay : Page 1 | Billboard, Billboard (באנגלית) "CERTIFICADOS - Pro-Música Brasil". Pro-Música Brasil (בBrazilian Portuguese). נבדק ב-2018-03-17.
אליפות האמריקות בכדורסל 1980

אליפות האמריקות בכדורסל 1980 הידועה גם בשם טורניר האמריקות 1980 היא האליפות הראשונה שנערכה על ידי פיב"א אמריקה. באליפות השתתפו 7 נבחרות. מטרת התחרות הייתה גם לקבוע את הנבחרות שיקבלו זכות להשתתף באולימפיאדת מוסקבה. פוארטו ריקו זכתה באליפות. בעקבות חרם על אולימפיאדת מוסקבה בסופו של דבר השתתפו בה ברזיל ומקסיקו המשחקים נערכו בשיטת ליגה. זכתה במקום הראשון בעקבות ניצחון על קנדה זכתה במקום השלישי בעקבות ניצחון על ברזיל נתונים מאתר פיב"א
ריינהרד ג. הייניש

ריינהרד ג. הייניש (נולד ב: 23 בפברואר 1963 בקלגנפורט) הוא מדען אוסטרי ומרצה באוניברסיטה. הייניש גדל בפילאך, בשנת 1983 החל ללמוד מדעי המדינה באוניברסיטת וינה. בשנת 1987 קיבל מאוניברסיטת וירג'יניה תואר מאסטר לאומנויות ובשנת 1994 תואר דוקטור מאוניברסיטת המדינה של מישיגן. החל משנת 2009 משמש כפרופסור לפוליטיקה אוסטרית. לאחר מכן הוא עבר לאוניברסיטת פיטסבורג, שם הוא עבד כפרופסור למדע המדינה והיה למנהל המחלקה ללימודים בינלאומיים. מאז ספטמבר 2009 משמש כפרופסור לפוליטיקה אוסטרית מנקודת מבט אירופית השוואתית באוניברסיטת זלצבורג וכראש המחלקה למדעי המדינה. בעבודתו המדעית עוסק הייניש, בין השאר, בשאלות אודות הפוליטיקה האוסטרית בהקשר האירופי, מחקר פופוליזם השוואתי ומדיניות השוואתית בשוק העבודה. הייניש הוא המייסד והמנהל האקדמי של אוניברסיטת הקיץ קרינתיה ויו"ר האגודה האוסטרית למדע המדינה מאז שנת 2016. ריינהרד הייניש נשוי לסופר קווטקה ליפוש. מדיה וקבצים בנושא ריינהרד ג. הייניש בוויקישיתוף UNIV.-PROF. MAG. DR. REINHARD HEINISCH (PHD)
סולנודון קובני

סולֶנודון קובני (שם מדעי: Solenodon cubanus) הוא מין של אוכל חרקים ממשפחת הסולנודונים. המין הגדול ביותר במשפחתו ובסדרתו. הוא אנדמי לאי קובה שבאיים הקריביים. אורכו של הסולנודון הוא 41–55 ס"מ, ומשקלו עד 1 ק"ג. הוא הגדול שבאוכלי החרקים, והוא מזכיר במראהו את הטנרקיים. הוא בעל פרווה חמה ושעירה, ראש גדול עם חוטם מגודל ורדרד ועירום משיער, זיפי שפם בקצה החוטם, וזנב ארוך ורוד וחסר שיער. הוא מצוי הן על הקרקע והן על העצים. הוא פעיל בלילה ויוצא לרחרח ביעילות אחר מזונו, הכולל פירות, שורשים, פירות יער וחרקים. עם זאת, בזכות טפריו וארסו החזק הוא יכול לטרוף גם לטאות, עופות קטנים וגוזלים ואפילו מכרסמים קטנים. הסולנודון אגרסיבי ויתקוף גם סולנודונים מסיגי גבול. הסולנודון, שהוא אנדמי לקובה, נפגע מאוד מפעילות האדם וגם מהבאת מינים פולשים טורפים כגון נמייה אסייתית קטנה לאי. מדיה וקבצים בנושא סולנודון קובני בוויקישיתוף סולנודון קובני, באתר ITIS (באנגלית) סולנודון קובני, באתר NCBI (באנגלית) סולנודון קובני, באתר Animal Diversity Web (באנגלית) סולנודון קובני, באתר האנציקלופדיה של החיים (באנגלית) סולנודון קובני, באתר GBIF (באנגלית)
סולנודון היספניולי

סולנודון היספניולי (שם מדעי: Solenodon paradoxus) הוא מין של אוכל חרקים ממשפחת הסולנודוניים האנדמי לאי היספניולה שבאיים הקריביים. הוא המין השני בגודלו מבני סדרתו, לאחר קרובו - סולנודון קובני. אורכו של הסולנודון 49–72 ס"מ ומשקלו עד 800 גרם. הוא בעל פרווה זהובה־בהירה עם אף מוארך ורוד וחשוף משיער עם זיפי שפם בקצהו, זנב ארוך וורוד ואוזניים ועיניים קטנות. הוא מזכיר במראהו את בני משפחת הטנרקיים. הוא מצוי בטבע רק באי היספניולה ובכמה איים קטנים ברפובליקה הדומיניקנית. קיימים שני תת-מינים שלו: Solenodon paradoxus paradoxus - נפוץ בצפון הרפובליקה הדומיניקנית Solenodon paradoxus woodi - נפוץ בקצה הדרומי של הרפובליקה הדומיניקנית ובמזרח האיטי. יצור זה חי לבדו, פעיל בלילות על הקרקע ובין הענפים הנמוכים וניזון ממגוון מאכלים הכולל: פירות, שורשים, פירות יער וחרקים אך גם מבשר של לטאות, עופות קטנים ואפילו מכרסמים קטנים. הוא קוטל אותם עם טפריו ועם הארס החזק שלו. מין זה מצוי בסכנת הכחדה בטבע. מדיה וקבצים בנושא סולנודון היספניולי בוויקישיתוף סולנודון היספניולי, באתר ITIS (באנגלית) סולנודון היספניולי, באתר NCBI (באנגלית) סולנודון היספניולי, באתר Animal Diversity Web (באנגלית) סולנודון היספניולי, בבסיס הנתונים ARKive (באנגלית) סולנודון היספניולי, באתר האנציקלופדיה של החיים (באנגלית) סולנודון היספניולי, באתר GBIF (באנגלית) סולנודון היספניולי באתר הרשימה האדומה של IUCN
מייקל מקאול

מייקל תומאס מקאול האב (באנגלית: Michael Thomas McCaul Sr.; נולד ב-14 בינואר 1962) הוא פוליטיקאי אמריקאי מהמפלגה הרפובליקנית, המכהן כחבר בית הנבחרים של ארצות הברית מטעם המחוז ה-10 של טקסס מאז 2005. מחוז זה משתרע מאוסטין עד יוסטון. ב-1984 עשה תואר ראשון בהיסטוריה באוניברסיטה בסן אנטוניו ובהמשך תואר יוריס דוקטור (JD) למשפטים מאוניברסיטת סן מרי בסן אנטוניו. כמו כן למד ניהול באוניברסיטת הרווארד. לפני כניסתו לפוליטיקה עבד כעורך דין פרטי ובהמשך הצטרף למשרד התובע הראשי של טקסס. ב-1999 מונה לסגן התובע הראשי של המדינה וכיהן בתפקיד עד 2002. בין השנים 2013–2019 כיהן כיו"ר וועדת ביטחון המולדת של בית הנבחרים, והחל מינואר 2023 מכהן כיו"ר ועדת החוץ של בית הנבחרים. מקהול נולד בדאלאס שבטקסס, בנם של פרנסס ג'יין וג'יימס. הוא נשוי ללינדה מייס, בתו של לורי מייס, מייסד תאגיד התקשורת IHeartMedia ונחשב לאחד מחברי בית הנבחרים העשירים ביותר בגלל הקשר עם משפחת אשתו. לזוג חמישה ילדים והם מתגוררים בפרברי אוסטין. מדיה וקבצים בנושא מייקל מקאול בוויקישיתוף אתר האינטרנט הרשמי של מייקל מקאול מייקל מקאול, ברשת החברתית פייסבוק מייקל מקאול, ברשת החברתית אקס (טוויטר) מייקל מקאול, ברשת החברתית אינסטגרם מייקל מקאול, סרטונים בערוץ היוטיוב מייקל מקאול, באתר בית הנבחרים מייקל מקאול, באתר המדריך הביוגרפי של הקונגרס של ארצות הברית (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
חדף קצר-זנב אמריקני

חדף קצר-זנב אמריקני (שם מדעי: Blarina) הוא סוג של יונקים ממשפחת החדפיים החיים באמריקה הצפונית. בסוג ארבעה מינים. אלו מבין היונקים הארסיים הבודדים, ומבין הקטלניים שביניהם. הם בעלי פרווה אפורה-כהה, ראשים קטנים, שפמים ארוכים וכפות קטנות ועדינות. הם מסתתרים ביערות ובביצות של אמריקה הצפונית ויוצאים בשעות בין הערביים לצוד. כולם אוכלי בשר הניזונים מחרקים, תולעים שונים, חלזונות, דו-חיים, לטאות, נחשים קטנים, עופות קטנים ועכברים והם קוטלים אותם בעזרת ארסם החזק. הארס משפיע גם על אנשים, אך לא הורג. במבנהו הוא דומה לארסה של הלודרמה ארסית. חדף קצר-זנב צפוני (Blarina brevicauda) חדף קצר-זנב דרומי (Blarina carolinensis) חדף קצר-זנב אליוט (Blarina hylophaga) חדף קצר-זנב אוורגליידס (Blarina peninsulae) מדיה וקבצים בנושא חדף קצר-זנב אמריקני בוויקישיתוף חדף קצר-זנב אמריקני, באתר ITIS (באנגלית) חדף קצר-זנב אמריקני, באתר NCBI (באנגלית) חדף קצר-זנב אמריקני, באתר Animal Diversity Web (באנגלית) חדף קצר-זנב אמריקני, באתר האנציקלופדיה של החיים (באנגלית) חדף קצר-זנב אמריקני, באתר GBIF (באנגלית) חדף קצר-זנב אמריקני, באתר אנציקלופדיה בריטניקה (באנגלית)
אייזק שטרן

אייזק שטרן (סטרן; Isaac Stern;‏ 21 ביולי 1920 – 22 בספטמבר 2001) היה כנר יהודי-אמריקאי. נחשב לדעת רבים לאחד מגדולי הכנרים הווירטואוזים של המאה העשרים. שטרן נולד בעיר קרמניץ, בחבל ווהלין שבמערב אוקראינה. כשהיה בן עשרה חודשים היגרה משפחתו לארצות הברית, והתיישבה בסן פרנסיסקו. החל לנגן בפסנתר בגיל 6 ואת שיעורי המוזיקה הראשונים שלו קיבל מאמו. בעקבות חבר החליט לעבור לנגינה בכינור ונרשם לקונסרבטוריון של סן פרנסיסקו בשנת 1928. שם למד אצל נחום בלינדר. בהופעת הבכורה שלו ב-18 בפברואר 1936 ניגן את הקונצ'רטו לכינור מס' 3 של סן-סנס, עם התזמורת הסימפונית של סן פרנסיסקו, בניצוחו של פייר מונטה. שטרן היה חבר בשלישיית איסטומין-שטרן-רוז, עם הפסנתרן יוג'ין איסטומין והצ'לן ליאונרד רוז. בשנת 1979 הזמינה ממשלת סין את שטרן לסייר ולהורות בארצה. מפיק הסרטים מאריי לרנר ליווה אותו והפיק את הסרט "ממאו עד מוצרט", שזכה בפרס אוסקר לשנת 1980 כסרט התעודה הטוב ביותר. שטרן נודע לתהילה בהקלטותיו ובתמיכתו בנגנים צעירים. בין תגליותיו היו הצ'לן יו-יו מה והכנרים יצחק פרלמן ופנחס צוקרמן. היה לו גם תפקיד מרכזי בהצלת קרנגי הול מהריסה בשנת 1960, והאולם הראשי בבניין קרוי כיום על שמו. שטרן עמד בקשר מתמיד וחם עם ישראל והרבה לנגן בקונצרטים עם התזמורת הפילהרמונית הישראלית. הוא נודע בסירובו לנגן בניצוחו של הרברט פון קאראיין, ששיתף פעולה עם המשטר הנאצי ואף הצדיע במועל יד בקונצרט מיד לאחר האנשלוס באוסטריה. כך נהג גם יצחק פרלמן. בימי מלחמת המפרץ קיים אייזק שטרן מסע הופעות בישראל. בעת אחד הקונצרטים בירושלים בהשתתפותו נשמעו אזעקות המתריעות על ירי טילים, ונגני התזמורת קמו ועזבו את האולם. שטרן נשאר, וניגן סולו יצירה של באך, מול קהל חבוש מסכות גאז. המאורע בעל המימד הסמלי התפרסם, ועורר אהדה לשטרן מצד יהודים ומצדדי העולם החופשי בכלל. בין השאר, הקליט שטרן קונצרטים משל ברהמס, באך, בטהובן, מנדלסון וויולדי ויצירות מודרניות מאת סמואל ברבר, בלה בארטוק, איגור סטרווינסקי וליאונרד ברנשטיין. כמו כן היה הכנר מאחורי הקלעים לשחקנים בכמה סרטים, בהם הסרט "כנר על הגג". באוקטובר 2012 נקרא בתל אביב רחוב על שמו. בנו הוא המנצח האמריקאי דייוויד שטרן. פרס גראמי לביצוע הטוב ביותר של מוזיקה קאמרית: עמנואל אקס, חיימה לארדו, יו-יו מה ואייזק שטרן על ברהמס: רביעיות פסנתר (אופוס 25 ו-26) (1992) יוג'ין איסטומין, ליאונרד רוז ואייזק שטרן על בטהובן: כל שלישיות הפסנתר (1971) פרס גראמי למפעל חיים, 1990. פרס וולף באמנות (מוזיקה) לשנת 1987. על שמו קרוי רחוב אייזק שטרן ברמת אביב מדיה וקבצים בנושא אייזק שטרן בוויקישיתוף אייזק שטרן, ברשת החברתית פייסבוק אייזק שטרן, במסד הנתונים הקולנועיים IMDb (באנגלית) אייזק שטרן, באתר אפל מיוזיק (באנגלית) אייזק שטרן, באתר ספוטיפיי אייזק שטרן, באתר AllMusic (באנגלית) אייזק שטרן, באתר MusicBrainz (באנגלית) אייזק שטרן, באתר Discogs (באנגלית) אייזק שטרן, באתר Songkick (באנגלית) אלי אלון, טקס קריאת רחוב חדש בתל אביב: אייזק שטרן, באתר TheMarker‏, 31 באוקטובר 2012 (מאורכב בוייבאק מאשין) צילום מהמופע בירושלים בעת האזעקה, מאתר יו טיוב. מרב יודילוביץ', יצחק פרלמן: "סופה של תקופה מוזיקלית", באתר ynet, 24 בספטמבר 2001 מת הכנר האגדי אייזק שטרן, באתר ynet, 23 בספטמבר 2001 אייזק שטרן ופרדריק מאן מבקרים באתר הבנייה של היכל התרבות, סרטי גבע, ארכיון שפילברג, 1957 (התחלה 6:07) אייזק שטרן, באתר "Find a Grave" (באנגלית) אייזק שטרן, באתר אנציקלופדיה בריטניקה (באנגלית) אייזק שטרן באתר IDAGIO (באנגלית)
חצוצרניים

חצוצרניים (שם מדעי: Aulostomidae) היא משפחת דגי ים מסדרת האבובונאים בה מצויים סוסוני הים. במשפחה סוג יחיד - חצוצרן (Aulostomus) שבו שלושה מינים. דגים אלה בעלי גוף שטוח ומוארך והחוטם מגודל מאוד ובעל פה הפונה כלפי מעלה. העיניים קטנות והזנב קטן. הם נעים בעזרת סנפירי החזה שלהם וחסרי סנפיר גב עליון אך בעלי כמה סנפירים קטנים בקצה הזנב. אלו דגים בעלי פסים אנכיים לאורך הגוף שצבעו כחול, אפור עד צהוב והם נעים לאיטם במים. הם חיים בשוניות ובחוליות בימים הטרופיים באוקיינוס האטלנטי ובאוקיינוס השקט. דגים אלה הם טורפים הניזונים רק על דגים אחרים ושואבים במהירות את טרפם לפיותיהם הגדולות. הם מתקרבים ללהקת דגים קטנה, שוחים בקרבה מבלי לעורר חשד ומבודדים פרט אחד ואז בולעים אותו. הם יעקבו באותו אופן אחרי דגים בודדים. Aulostomus chinensis חצוצרן מזרח אטלנטי (Aulostomus maculatus) חצוצרן אטלנטי (Aulostomus strigosus) מדיה וקבצים בנושא חצוצרניים בוויקישיתוף חצוצרניים, באתר ITIS (באנגלית) חצוצרניים, באתר NCBI (באנגלית) חצוצרניים, באתר Animal Diversity Web (באנגלית) חצוצרניים, באתר האנציקלופדיה של החיים (באנגלית) חצוצרניים, באתר GBIF (באנגלית) גרדיאן, דג החצוצרן מסתתר כשהוא משחר לטרף, באתר הארץ, 13 באוגוסט 2023
פתיחת ואנ'ט קרויג'ס

פתיחת ואנ'ט קרויג'ס היא פתיחת שחמט המתחילה במסע: ה3 פתיחה זו נקראת על שם שחקן השחמט ההולנדי מרטין ואנ'ט קרויג'ס (1813–1885) שזכה באליפות הולנד השישית בשחמט ב-1878. בגלל שמסע פתיחה זה משוחק לעיתים רחוקות, פתיחה זו נחשבת לפתיחה נדירה ומסווגת על ידי אנציקלופדיית פתיחות השחמט (ECO) תחת הקוד A00. הפתיחה 1.ה3 אינה פופולרית לפי מאגר הנתונים של ChessBase; היא נמצאת במקום ה-11 בפופולריות שלה מתוך 20 מהלכים ראשונים אפשריים ללבן. המהלך פותח אלכסון לרץ שבצד המלך ולמלכה ומביא לשליטה מסוימת במרכז, אך המסע עדיין נתפס כפאסיבי. הרגלי במשבצת ה3 מפריע לפיתוח של הרץ בצד המלכה ולבן רוצה בדרך כלל לתפוס יותר את מרכז הלוח. למרות שזו לא פתיחה מאוד אגרסיבית למסע ראשון, המשחק יכול להפוך לווריאציות שונות של פתיחות אחרות כגון: פתיחה אנגלית (ג2–ג4), משחק רגלי המלכה (ד2–ד4), או הגנה צרפתית הפוכה (ד2–ד4 מאוחר), הגנה הולנדית הפוכה (ו2–ו4) או הווריאציה המודרנית של פתיחת לארסן (ב2-ב3). פתיחת ואנ'ט קרויג'ס אינה בחירה נפוצה בקרב רבי-אמן, אבל יכולתה לשנות את העמדה לפתיחות שונות אחרות גרמה לה לצבור אהדה בקרב מספר שחקנים, ביניהם רב האמן הצ'כי פאבל בלטני, אהרון נימצוביץ', ובנט לארסן. גארי קספרוב פתח במסע זה נגד מכונת השחמט פריץ כדי להתקיל אותו בפתיחה שנחשבת "מחוץ לספר". Hooper, David, 1915-, The Oxford companion to chess, 2nd ed, Oxford: Oxford University Press, 1996 Dunnington, Angus., Winning unorthodox openings, London: Everyman Publishers, 2000 Nimzowitsch playing Uncommon Opening (A00) as White, www.chessgames.com
שועל-מעופף ענק

שועל-מעופף ענק (שם מדעי: Pteropus vampyrus) הוא מין של עטלף ממשפחת עטלפי הפירות החי בדרום-מזרח אסיה והוא אחד ממיני העטלפים הגדולים בעולם. זהו המין הגדול ביותר של עטלפים לאחר המין עטלף פירות זהוב-כיפה (Acerodon jubatus). אורך גופו מגיע ל-27–32 ס"מ, מוטת כנפיו ל-1.5 מטר ומשקלו מגיע ל-0.65–1.1 ק"ג. הוא בעל פרווה שחורה לרבות בכנפיו והבטן זהובה. עטלף זה מצוי בין הענפים ביערות של דרום-מזרח אסיה ממלזיה עד לאי טימור ולבורנאו שבאינדונזיה ומצפין עד הפיליפינים. העטלף מחפש עצי פרי ביער ומעופף בקבוצות של עד 2,000 פרטים. העטלף נתלה הפוך על הענף, מעופף ונוחת לצד ענף המכיל פרי ובולע או לועס אותו באוויר. הוא מחבב במיוחד עצי מנגו, בננה, פיקוס ופרי הדוריאן וכן פרחים וצוף. העטלפים מושכים אליהם טורפים כגון עיטים ועיטמים. מדיה וקבצים בנושא שועל-מעופף ענק בוויקישיתוף שועל-מעופף ענק, באתר ITIS (באנגלית) שועל-מעופף ענק, באתר NCBI (באנגלית) שועל-מעופף ענק, באתר Animal Diversity Web (באנגלית) שועל-מעופף ענק, בבסיס הנתונים ARKive (באנגלית) שועל-מעופף ענק, באתר האנציקלופדיה של החיים (באנגלית) שועל-מעופף ענק, באתר GBIF (באנגלית) שועל-מעופף ענק באתר הרשימה האדומה של IUCN
עטלף פירות זהוב-כיפה

עטלף פירות זהוב-כיפה (שם מדעי: Acerodon jubatus) הוא מין של עטלף ממשפחת עטלפי הפירות החי רק באיי הפיליפינים והוא העטלף הגדול ביותר בעולם. זהו מין העטלף הגדול ביותר בעולם. מוטת כנפיו יכולה להגיע לאורך 1.5–1.7 מטר (170 ס"מ) ומשקלו ל-0.7–1.2 ק"ג. הוא בעל גוף חום כהה עם ראש שחור וכיפה זהובה, ממנה קיבל את שמו, והגב ורוד כהה. העטלף חי ביערות הגשם של הפיליפינים ופעיל במשך היום. הוא חי בחבורות תלוי הפוך בין הענפים ומחפש עצי פרי בשלים. הוא יכול לעוף עד 40 ק"מ ביום בחיפוש פירות, פרחים ועלים של פירות טרופיים. הוא מחבב במיוחד עצי Syzygium, פיקוס ושיזף. העטלפים נחים בין הענפים בחבורות של מעל 150,000 פרטים. דבר זה מושך הרבה טורפים אך גם נותן לקבוצה אפשרות להתגונן מפניהם על ידי הסתחררות מבלבלת. הלהקה גם עוזרת לנקבות ללדת ולטפל בצאצאה המסתייעת בחבריה. עטלפים אלה חיים הרחק מבני אדם ונעשו פגיעים עם כריתת היערות. מדיה וקבצים בנושא עטלף פירות זהוב-כיפה בוויקישיתוף עטלף פירות זהוב-כיפה, באתר ITIS (באנגלית) עטלף פירות זהוב-כיפה, באתר NCBI (באנגלית) עטלף פירות זהוב-כיפה, באתר Animal Diversity Web (באנגלית) עטלף פירות זהוב-כיפה, בבסיס הנתונים ARKive (באנגלית) עטלף פירות זהוב-כיפה, באתר האנציקלופדיה של החיים (באנגלית) עטלף פירות זהוב-כיפה, באתר GBIF (באנגלית) עטלף פירות זהוב-כיפה באתר הרשימה האדומה של IUCN
טופיה פיליפינית

טופיה פיליפינית או חדף עצים פיליפיני (שם מדעי: Urogale everetti) היא מין יונק קטן ממשפחת הטופיים שבסדרת חדפי עצים והיא המין הגדול ביותר בסדרתה. היא יחידה בסוגה ואנדמית לאיי הפיליפינים. אורכה של הטופיה 17-20 ס"מ, אורך הזנב 11-17 ס"מ ומשקלה 355 גרם. היא בעלת גוף שעיר בצבע זהוב-אפור, זנב שעיר המסתיים בציצות לבנות, עיניים שחורות גדולות ואף, שפתיים ואוזניים ורודות ועירומות משיער. הטופיה שוכנת ביערות הררים באי מינדנאו שבפיליפינים. היא מחפשת טרף על הקרקע ועל העצים ויכולה לנוע במהירות רבה ולקפץ בין ענפים וסלעים. היא אוכלת פירות שונים וגם בשר וניזונה מחרקים, עכבישים, לטאות, עופות קטנים וביצים. מדיה וקבצים בנושא טופיה פיליפינית בוויקישיתוף טופיה פיליפינית, באתר ITIS (באנגלית) טופיה פיליפינית, באתר NCBI (באנגלית) טופיה פיליפינית, באתר Animal Diversity Web (באנגלית) טופיה פיליפינית, באתר האנציקלופדיה של החיים (באנגלית) טופיה פיליפינית, באתר GBIF (באנגלית)
ביבי אנדרסון

ביבי אליזבת' אנדרסון (בשוודית: Bibi Elisabet Andersson;‏ 11 בנובמבר 1935 – 14 באפריל 2019) הייתה שחקנית שוודית, שהייתה מזוהה בעיקר עקב עבודתה עם הבמאי אינגמר ברגמן. אנדרסון נולדה על אי באגם מלארן, היא למדה משחק בבית הספר המלכותי לתיאטרון בסטוקהולם ולאחר סיום לימודיה הצטרפה לתיאטרון המלכותי בעיר. ב-1951 היא שיתפה פעולה בפעם הראשונה עם אינגמר ברגמן בהפקה שיצר עבור פרסומת לחומרי ניקוי, משנות החמישים ועד שנות השבעים היא שיחקה בסרטי קולנוע רבים בבימויו ובהם: החותם השביעי, תותי בר, פני מכשף ופרסונה. ב-1963 היא זכתה בפסטיבל הסרטים הבינלאומי בברלין בפרס דוב הכסף עבור השחקנית הטובה ביותר עבור תפקידה בסרט "המאהבת". תפקידה הידוע ביותר בקולנוע האמריקאי הוא בסרט "מעולם לא הבטחתי לך גן של ורדים" לצד קת'לין קווינלן, ב-1987 שיחקה בסרט זוכה האוסקר "החגיגה של באבט". בשנות התשעים עבדה גם כבמאית תיאטרון בשוודיה. ב-1996 פרסמה את האוטוביוגרפיה שלה. ב-2003 היא שיחקה את אלכסנדרה, נסיכת דנמרק בסרט "הנסיך האבוד". ב-2007 ו-2008 ככבה בסרטים "ארן: אביר מסדר הטמפלרים" ו"ארן: הממלכה האבודה", כמושא אהבתו של גיבור הסרטים. נפטרה ב-14 באפריל 2019. מדיה וקבצים בנושא ביבי אנדרסון בוויקישיתוף ביבי אנדרסון, במסד הנתונים הקולנועיים IMDb (באנגלית) ביבי אנדרסון, באתר "אידיבי", מאגר הידע העברי לקולנוע ישראלי ועולמי ביבי אנדרסון, באתר AllMovie (באנגלית) ביבי אנדרסון, במסד הנתונים הקולנועיים KinoPoisk (ברוסית) ביבי אנדרסון, באתר ספוטיפיי עירית שמגר, ביבי, פרסונה גראטה, מעריב, 24 ביולי 1980 עירית שמגר, סיפורי אנדרסון, מעריב, 31 ביולי 1980 ביבי אנדרסון, באתר אנציקלופדיה בריטניקה (באנגלית) ביבי אנדרסון, באתר "Find a Grave" (באנגלית) ערך זה הוא קצרמר בנושא שחקנים ובנושא שוודים. אתם מוזמנים לתרום לוויקיפדיה ולהרחיב אותו.
איידן גילט

ג'ון איידן גילט (באנגלית: John Aden Gillett; נולד ב-8 בנובמבר 1958) הוא שחקן בריטי הידוע בעיקר מהופעתו בתפקיד ג'ק מדוקס בסדרת הטלוויזיה של ה-BBC "בית אליוט". גילט נולד בעיר עדן שבתימן, ומכאן שמו איידן (באנגלית: Aden) הוא למד בקולג' אליזבת' בגרנזי. את הכשרתו כשחקן רכש באקדמיה המלכותית לאמנות הדרמה. הוא זכה לפרסים על עבודתו ובהם פרס טרי (Tree Prize), פרס סר אמיל ליטלר (Sir Emile Littler Prize), פרס ואנברוג (Vanbrugh) ופרס רדיו. גילט זכה בפרס עולם התיאטרון לשחקן החדש הטוב ביותר בברודוויי על הופעתו במחזה "המפקח בא" בתיאטרון רויאל בברודוויי. גילט גילם את מר באנקס בהפקה מחודשת של המחזמר "מרי פופינס", ושיחק בתפקיד בנדיק במחזה "מהומה רבה על לא דבר". בקולנוע הופיע בסרטים "הכבוד של וינסלו" ו"קטנים עליו". גילט הופיע בתיאטרון המלכותי בבאת' עם להקת התיאטרון של פיטר הול במספר רב של הפקות של מחזות שייקספיריים ומחזות קלאסיים. בין השאר שיחק ב"אנטוניוס וקלאופטרה", "כטוב בעיניכם", ובמחזה "הסערה" בתיאטרון אולד ויק. עוד שיחק במחזות "Blithe Spirit" ו-"Private Lives" מאת נואל קאוורד ובמחזה "Man and Superman" מאת ג'ורג' ברנרד שו. בטלוויזיה גילם גילט את דמותו של רובין הוד בעיבוד לספר "אייבנהו". הוא שיחק בתפקיד פיטר טאונסנד, אהובה של הנסיכה מרגרט בסרט "The Queen's Sister". עוד השתתף בתוכנית הטלוויזיה של הארי אנפילד. גילט היה הקריין בסרט הדוקומנטרי "Who Betrayed Anne Frank" משנת 2004 בערוץ דיסקברי. הסרט דן בחשדות לגילוי מקומם של משפחת פרנק לגסטפו שגילתה הסופרת קרול אן לי. גילט נשוי לשחקנית שרה סטיוארט. לבני הזוג יש שני ילדים. איידן גילט, במסד הנתונים הקולנועיים IMDb (באנגלית) איידן גילט, באתר AllMovie (באנגלית) איידן גילט, במסד הנתונים הקולנועיים KinoPoisk (ברוסית) "Aden Gillett". tv.com. נבדק ב-29 בדצמבר 2009. {{cite web}}: (עזרה) "Independent Radio Drama Productions". IRDP.co.uk.com. "Aden Gillett". IMDB.com. נבדק ב-13 במרץ 2013. {{cite web}}: (עזרה) Neil Cooper (12 בינואר 2012). "The Price of Fame". The Herald. נבדק ב-11 בינואר 2014. {{cite web}}: (עזרה)
קוניגסג CC8S

קוניגסג CC8S (באנגלית: Koenigsegg CC8S) היא דגם של מכוניות-על בתצורת ספורט, 2 מושבים, אשר יוצרה בין השנים 2002–2003 על ידי חברת קוניגסג השוודית. מנהל פרויקט תכנון ובניית הדגם היה כריסטיאן פון קוניגסג (Christian Von Koenigsegg). יוצרו 6 יחידות בלבד. לדגם 2 מושבים גוף דגם ה"קוניגסג CC8S" עשוי מסיבי פחם לדגם 2 דלתות צד קדמיות, סימטריות (ימנית ושמאלית). תאוצת הדגם מ-0 - 100 קמ"ש: 3.5 שניות מקדם גרר של הדגם - 0.29 הספק המנוע - 655 כ"ס, משקל הדגם - 1,175 ק"ג, היחס בין כ"ס למשקל הדגם: 1.67 קוניגסג CC8S קוניגסג CC8S קוניגסג CC8S קוניגסג CC8S קוניגסג CC8S קוניגסג CC8S קוניגסג CC (Koenigsegg CC - Car and Driver ) קוניגסג CC ( Koenigsegg CC Reviews, Specs & Prices - Top Speed) קוניגסג CC8S - נתונים טכניים מדיה וקבצים בנושא קוניגסג CC8S בוויקישיתוף קוניגסג CC8S (1:49 דקות), יו-טיוב קוניגסג CC8SCC8S Page at Koenigsegg website". Archived from the original on 2011-10-07. Retrieved 2011-11-01. קוניגסג CC8S CC8S
ברנו (כדורסל)

מועדון הכדורסל ברנו היא קבוצת כדורסל צ'כית מהעיר ברנו, המשחקת בליגת העל הצ'כית בכדורסל. הקבוצה מחזיקה בשיא אליפויות צ'כוסלובקיה (21). בתקופת הזהר שלה היא הופיעה תחת השם "ספרטק ברנו". כיום הקבוצה נמצאת בבעלות ישראלית משותפת של חברת "שחקן אמיתי" (עידן אבשלום וכנרת בלאט) וידידיה רפפורט. הקבוצה הגיע 3 פעמים לגמרים בתחרויות אירופיות ובין-יבשתיות: גביע אירופה למחזיקות גביע – 1963/1964, 1967/1968, 1973/1974 הגביע הבין-יבשתי בכדורסל – 1969 הליגה הצ'כית: אליפות (3): 1993/94, 1994/95, 1995/96 הליגה הצ'כוסלובקית: אליפות (21): 1945/46, 1947, 1947/48, 1948, 1948/49, 1949/50, 1950/51, 1951, 1957/58, 1961/62, 1962/63, 1963/64, 1966/67, 1967/68, 1975/76, 1977/78, 1985/86, 1986/87, 1987/88, 1989/90. מדיה וקבצים בנושא ברנו בוויקישיתוף אתר האינטרנט הרשמי של ברנו "עידן אבשלום קרוב לסיכום על ניהול ברנו הצ'כית", באתר וואלה, 12 באפריל 2020 Next Generation - Basket Brno
ויליס 77

ויליס 77 (באנגלית: Willys 77) היא מכונית משפחתית אשר יוצרה על ידי יצרנית הרכב האמריקאית "ויליס" (Willys-Overland Motors) בין השנים 1933–1942. בין השנים 1933–1936 הדגם יוצר בגרסת קופה, 2 דלתות. בנוסף, משנת 1936 הדגם יוצר בגרסאות סטיישן, ואן וטנדר. משנת 1936 דגם הסדאן יוצר ב-2 גרסאות. הגרסה המפוארת הייתה קרויה "דה-לוקס" (באנגלית: "DeLuxe"). בשנת 1933 מחירו של דגם הסדאן היה 500 דולר. מספר גרסאות של הדגם יוצאו לאוסטרליה. סדאן - 4 דלתות קופה - 2 דלתות (יוצר בין השנים 1933–1936) רודסטר - 2 מושבים (קבריולה) סטיישן - (משנת 1936) טנדר - (משנת 1936) ואן (מסחרית) (משנת 1936) ויליס 77, סדאן, שנת 1937 ויליס 77 ויליס 77 ויליס 77 באוסף של סטף ורטהיימר בתפן "ויליס 77" - תמונות (אתר flickr) מדיה וקבצים בנושא ויליס 77 בוויקישיתוף ויליס 77 שנת 1936 (3:52 דקות), יו-טיוב ויליס 77 קופה, 2 דלתות, שנת 1933 (2:10 דקות), יו-טיוב ויליס 77 קופה, שנת 1933 (1:56 דקות), יו-טיוב ויליס 77 1936 Willys 77 - CommodoreCrank - Shannons Club ויליס 77 (1937-1942) תמונות של גרסאות "ויליס 77" (סדאן, קופה, סטיישן, טנדר) Willys Overland Knight Registry - Willys 77 Photo Gallery ויליס 77 קופה Willys-Model-77-Coupe היסטוריה של ויליס 77 History - Willys Model 77 (1933-1936) roadsters - did they היסטוריה של ויליס 77 ויליס 77 A Pair of Willys 77 Panel Trucks – Vancouver, B.C., c.1936